Velvo Väli

Velvo Väli (sündinud 1. aprillil 1974) on eesti näitleja.

Ta lõpetas 1992. aastal Kuressaare 1. Keskkooli ja 1996. aastal Eesti Muusikaakadeemia Kõrgema Lavakunstikooli 17. lennu. 

1996. aastal asus Väli tööle Rakvere Teatri näitlejana, 1. juunist 2013 on ta SA Rakvere Teatrimaja juhataja. Ta on Rakvere Teatri loomenõukogu liige ja oli aastatel 2013–2021 Rakvere linnavolikogu liige. 

Aastatel 1996–2013 oli Velvo Väli Eesti Näitlejate Liidu juhatuse liige ning aastatel 2006–2013 aseesimees. 

Eesti Etendusasutuste Liidu juhatuse liige oli ta 2014–2021. Eesti Etendusasutuste Liidu üldkoosolek valis 15. juunil 2023 Velvo Väli juhatuse esimeheks.

Filmirolle

1995 "Wikmani poisid" teleseriaal
1994–1997 "Õnne 13" teleseriaal, Riho
1997 "Külla tuli" tudengifilm
2006–2007 "Ohtlik lend" teleseriaal, Erik / Aivar
2008 "Tuulepealne maa" teleseriaal, uurija
2009 "Kelgukoerad" teleseriaal, Ants Kelder / Arvi Abram
2009 "Päeva lõpus" mängufilm, Peteri
2009–2019 "Kättemaksukontor" teleseriaal, Leino Vergi / Hans Kruuber jt.
2010–2019 "ENSV" teleseriaal
2014–2016 "Viimane võmm" teleseriaal, Martin Tammets
2016–2018 "Siberi võmm" teleseriaal, Martin Tammets
2018 "Võta või jäta" mängufilm, Lab Technician
2019 – ... "EnsV" teleseriaal

Teatrirolle
1996 Longi, Singeri ja Borgesoni, "Shakespeare'i kogutud teosed" – Velvo
1997 Toomas Suuman, "Liivad" – Juhan Liiv
1998 Jaroslav Hašek, "Vahva sõdur Švejk" – eri osad
1999 Martin McDonagh, "Connemara. Üksildane lääs" – Coleman
2002 Eduard Uspenski, "Krokodill Gena ja Potsataja" – Gena
2004 Heljo Mänd "Mõmmi ja aabits", lavastaja Kaarel Kilvet – Hundi-Uudu
2006 August Strindberg "Isa", lavastaja Eili Neuhaus – Pastor
2006 "Vargamäe kuningriik", A.H. Tammsaare / Urmas Lennuk, lavastaja Jaanus Rohumaa – Eedi
2007 Edmond Rostand, "Cyrano de Bergerac", lavastaja Kalju Komissarov – Cuigi
2008 Urs Widmer, Top Dogs, lavastaja Kati Kivitar – Georg Niiberg
2009 Juhan Smuul / Toomas Suuman, "Lesk", lavastaja Toomas Suuman – arst
2010 William Shakespeare, "Torm", lavastaja Hendrik Toompere juunior – Antonoio
2010 Andrus Kivirähk, "Papagoide päevad", lavastaja Sulev Teppart – Robert
2011 Aleksandr Ostrovski, "Kaasavaratu", lavastaja Eili Neuhaus – Juli Kapitonõtš Karandõšev
2011 Martin McDonagh "Leenane'i kaunitar", lavastaja Üllar Saaremäe – Pato Dooley
2011 Jaanus Rohumaa, Kairi Kruus, Jan Rahman ja Eva Samolberg, "Noor Eesti", lavastaja Jaanus Rohumaa – August Gailit
2012 Anton Hansen Tammsaare / Toomas Hussar, "Uurimise all", lavastaja Toomas Hussar – Heinrich Steinmann
2013 Tennessee Williams, "Suvi ja suits", lavastaja Mait Joorits – reverend Winemiller
2014 Martin McDonagh, "Üks pealuu Connemaras", lavastaja Üllar Saaremäe – Thomas Hanlon
2016 Andrus Kivirähk, "Maailma otsas", lavastaja Raivo Trass – Gunnar
2017 Martin McDonagh, "Viimane võllamees", lavastaja Üllar Saaremäe – Syd Armfield
 2019 Anton Tšehhov "Onu Vanja", lavastaja Eili Neuhaus – Mihhail Lvovitš Astrov
 2022 Urmas Lennuk, "Robin Hood", lavastaja Taavi Tõnisson – Nottinghami šerif Magnus
Velvo Väli on mänginud telelavastustes "Tuli sinu käes" 1996. aastal ja "Ma armastasin sakslast" 1998.aastal.

Tegevus poliitikas
Velvo Väli kandideeris 2013. aasta kohaliku omavalitsuse volikogude valimistel Rakvere linnavolikogusse, kogus 181 häält ja osutus valituks. 2017. aasta kohaliku omavalitsuse volikogude valimistel kandideeris ta taas Rakvere linnavolikogusse, kogus 86 häält ja osutus valituks. Väli oli Rakvere linnavolikogu kultuurikomisjoni liige.

Ta kandideeris 2023. aasta valimistel Sotsiaaldemokraatliku Erakonna nimekirjas Riigikokku, kogus valimisringkonnas nr 6 (Lääne-Virumaa) 265 häält ning ei osutunud valituks.

Tunnustus  
2004, 2011, 2012 Rakvere Teatri kolleegipreemia parim meesnäitleja
2006, 2011 Eesti Teatriliidu aastaauhindade meeskõrvalosa nominent 
2007 Rakvere Teatri loomenõukogu preemia
2013, 2014 Rakvere Teatri kolleegipreemia, parim korraldaja 
2012 Rakvere Teatri publikupreemia
2013 Eesti Teatriliidu meespeaosatäitja auhind 
2021 Rakvere Teatri kolleegipreemia muidu imeline

Isiklikku
Velvo Väli abikaasa on näitleja Natali Väli, neil on tütred Viktoria ja Kristin. Velvo Välil on varasemast abielust poeg ja tütar.

Viited

Välislingid
Velvo Väli andmebaasis IMDb
Eesti filmi andmebaas
Velvo Väli Rakvere teatri kodulehel
Velvo Väli tahaks nüüd veel uut rahvamaja Kuulutaja 5. august 2016
Velvo Väli: Kuidas kooliteater määras mu tuleviku Õpetajate Leht 29. aprill 2016
Velvo Väli: Rakvere Teatri uue hooaja..... ETV "Terevisioon" 28. august 2020
Palju õnne! Õhtuleht 28. märts 2020
Velvo Väli: minu soov on, et ka rasketel aegadel suudame säilitada kultursuse ja teatri. Kuulutaja, 16. september 2022

Eesti näitlejad
Rakvere Teatri näitlejad
Eesti Muusika- ja Teatriakadeemia vilistlased
Sündinud 1974